
Ministru kabineta noteikumi Nr. 402
Rīgā 2025. gada 1. jūlijā (prot. Nr. 26 12. §)
Grozījumi Ministru kabineta 2023. gada 20. jūnija noteikumos Nr. 324 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.3. pasākuma "Atbalsts bērniem ar smagu diagnozi vai funkcionāliem traucējumiem, iespējamu vai esošu invaliditāti un viņu ģimenes locekļiem" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2023. gada 20. jūnija noteikumos Nr. 324 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.3. pasākuma "Atbalsts bērniem ar smagu diagnozi vai funkcionāliem traucējumiem, iespējamu vai esošu invaliditāti un viņu ģimenes locekļiem" īstenošanas noteikumi" (Latvijas Vēstnesis, 2023, 121. nr.) šādus grozījumus:
· 1. Izteikt 4.2. apakšpunktu šādā redakcijā:
· "4.2. līdz 2029. gada 31. decembrim – programmas iznākuma rādītājs – bērni vecumā līdz 18 gadiem, kas saņēmuši atbalstu, – 4550."
· 2. Izteikt 14.1.2. apakšpunktu šādā redakcijā:
· "14.1.2. izmēģinājumprojekta īstenošana psihosociālā atbalsta sniegšanai un tā vidusposma novērtēšana;".
· 3. Papildināt ar 14.1.5. apakšpunktu šādā redakcijā:
· "14.1.5. sabiedrības izpratnes un informētības paaugstināšanas pasākumi par izmēģinājumprojekta īstenošanu un psihosociālā atbalsta saņemšanas iespējām;".
· 4. Izteikt 16. punktu šādā redakcijā:
· "16. Šo noteikumu 15.1. apakšpunktā minētās tiešās attiecināmās personāla izmaksas ietver finansējuma saņēmēja projekta vadības un īstenošanas personāla atlīdzības izmaksas, kas radušās uz darba tiesisko attiecību un iepirkumu līgumu pamata."
· 5. Izteikt 21.2. apakšpunktu šādā redakcijā:
· "21.2. saskaņo šo noteikumu 14.1.1. apakšpunktā minētās rokasgrāmatas saturu, tai skaitā izmaiņas, ja nepieciešamība tās veikt izriet no šo noteikumu 23.2.2. apakšpunktā minētās novērtēšanas rezultātiem;".
· 6. Izteikt 21.3. apakšpunktu šādā redakcijā:
· "21.3. saskaņo šo noteikumu 23.2.2. apakšpunktā minētās novērtēšanas tehnisko specifikāciju."
· 7. Izteikt 22.1. apakšpunktu šādā redakcijā:
· "22.1. finansējuma saņēmējs izstrādā rokasgrāmatu psihosociālā atbalsta sniegšanai, tai skaitā procesu shēmas, un, ja nepieciešams, aktualizē to, tai skaitā saskaņā ar šo noteikumu 23.2.2. apakšpunktā minētā novērtējuma rezultātiem. Rokasgrāmatā ietver vismaz šādu informāciju par psihosociālā atbalsta sniegšanu:
· 22.1.1. atbalsta aprakstu;
· 22.1.2. prasības iesaistītajiem speciālistiem;
· 22.1.3. kritērijus atbalsta saņemšanai un psihosociālā atbalsta saņemšanas procesu;
· 22.1.4. starpinstitucionālās sadarbības veidošanas modeli, tai skaitā informācijas nodošanas principus starp atbalsta sniegšanā iesaistītajiem speciālistiem un institūcijām;
· 22.1.5. atbalsta sniegšanai nepieciešamo dokumentāciju;".
· 8. Svītrot 23.1.8. apakšpunktu.
· 9. Izteikt 23.2. apakšpunktu šādā redakcijā:
· "23.2. finansējuma saņēmēja izvēlēts pakalpojuma sniedzējs:
· 23.2.1. nodrošina pirmās emocionālās palīdzības mammas un aukles piesaisti šo noteikumu 23.1.1. apakšpunktā minētā izmēģinājumprojekta īstenošanā;
· 23.2.2. veic izmēģinājumprojekta īstenošanas vidusposma novērtēšanu."
· 10. Izteikt 25. punktu šādā redakcijā:
· "25. Šo noteikumu 14.1.4. apakšpunktā minētās atbalstāmās darbības īstenošanā finansējuma saņēmējs un finansējuma saņēmēja izvēlēts pakalpojuma sniedzējs:
· 25.1. izstrādā un, ja nepieciešams, aktualizē informatīvos materiālus, tai skaitā digitālos un tipogrāfiskos izdevumus, infografikas, videomateriālus par psihosociālā atbalsta saņemšanas iespējām. Informatīvajos materiālos ietver vismaz šādu informāciju:
· 25.1.1. psihosociālā atbalsta saņemšanas iespējas bērnu slimnīcā un personas dzīvesvietā pēc tam, kad tā beidz uzturēties bērnu slimnīcā;
· 25.1.2. psihosociālā atbalsta veidi;
· 25.1.3. psihosociālā atbalsta sniegšanā iesaistīto speciālistu loma un veicamās darbības atbalsta sniegšanas laikā;
· 25.1.4. ceļa karte psihosociālā atbalsta saņemšanai;
· 25.2. izstrādā digitālo risinājumu šo noteikumu 25.1. apakšpunktā minēto informatīvo materiālu publiskošanai un, ja nepieciešams, pilnveido tā funkcionalitāti."
· 11. Papildināt ar 25.1 punktu šādā redakcijā:
· "25.1 Šo noteikumu 14.1.5. apakšpunktā minēto atbalstāmo darbību īsteno finansējuma saņēmējs un finansējuma saņēmēja izvēlēts pakalpojuma sniedzējs."
· 12. Izteikt 28.2.2. apakšpunktu šādā redakcijā:
· "28.2.2. parakstījuši apliecinājumus par interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. pantu un publisko iepirkumu regulējošajiem normatīvajiem aktiem."
· 13. Izteikt 29.1. apakšpunktu šādā redakcijā:
· "29.1. nodibina darba tiesiskās attiecības ar projekta vadības un īstenošanas personālu vai piesaista pakalpojumu sniedzēju šo noteikumu 29.4. apakšpunktā minētajā kārtībā. Darba tiesisko attiecību gadījumā, paredzot atlīdzības izmaksas, personālu nodarbina normālu vai nepilnu darba laiku, tai skaitā atlīdzībai var piemērot daļlaika izmaksu attiecināmības principu. Ja personāla atlīdzībai piemēro daļlaika izmaksu attiecināmības principu, veic personāla darba laika uzskaiti par nostrādāto laiku un veiktajām funkcijām;".
· 14. Izteikt 29.2. apakšpunktu šādā redakcijā:
· "29.2. nodrošina informācijas un publicitātes, kā arī vizuālās identitātes pasākumus, kas noteikti regulas Nr. 2021/1060 47. un 50. pantā, atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, tai skaitā savā tīmekļvietnē un sociālajos tīklos ievieto informāciju par projekta īstenošanu un atjauno to, tiklīdz pieejama aktuāla informācija;".
· 15. Svītrot 29.3. apakšpunktu.
· 16. Izteikt 29.6. apakšpunktu šādā redakcijā:
· "29.6. nodrošina, ka projektā plānotās atbalstāmās darbības netiek finansētas, kā arī tās nav plānots finansēt no citiem valsts, pašvaldības vai ārvalstu finanšu atbalsta instrumentiem;".

